CELEX: 31991D0014
Language: el
Date: 1990-12-17 00:00:00
Title: 91/14/ΕΟΚ: Απόφαση της Επιτροπής της 17ης Δεκεμβρίου 1990 περί χορηγήσεως άδειας στο Ηνωμένο Βασίλειο να παρατείνει την ενδοκοινοτική επιτήρηση όσον αφορά τις μπανάνες καταγωγής ορισμένων τρίτων χωρών οι οποίες τίθενται σε ελεύθερη κυκλοφορία στα άλλα κράτη μέλη

Avis juridique important

|

31991D0014

91/14/ΕΟΚ: Απόφαση της Επιτροπής της 17ης Δεκεμβρίου 1990 περί χορηγήσεως άδειας στο Ηνωμένο Βασίλειο να παρατείνει την ενδοκοινοτική επιτήρηση όσον αφορά τις μπανάνες καταγωγής ορισμένων τρίτων χωρών οι οποίες τίθενται σε ελεύθερη κυκλοφορία στα άλλα κράτη μέλη  

Επίσημη Εφημερίδα αριθ. L 008 της 11/01/1991 σ. 0027 - 0027

ΑΠΟΦΑΣΗ ΤΗΣ ΕΠΙΤΡΟΠΗΣ  της 17ης Δεκεμβρίου 1990  περί χορηγήσεως άδειας στο Ηνωμένο Βασίλειο να παρατείνει την ενδοκονοτική επιτήρηση όσον αφορά τις μπανάνες καταγωγής ορισμένων τρίτων χωρών οι οποίες τίθενται σε ελεύθερη κυκλοφορία στα άλλα κράτη  μέλη  ( Το κείμενο στην αγγλική γλώσσα είναι το μόνο αυθεντικό )  (91/14/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115,  την απόφαση 87/433/ΕΟΚ της Επιτροπής της 22ας Ιουλίου 1987 σχετικά με τα μέτρα επιτήρησης και προστασίας τα οποία τα κράτη μέλη δύνανται να εξουσιοδοτηθούν να λάβουν κατ' εφαρμογή του άρθρου 115 της συνθήκης ΕΟΚ ( 1 ), και ιδίως τα άρθρα 1, 2 και 5,  Εκτιμώντας :  ότι η Επιτροπή με την απόφαση 80/776/ΕΟΚ ( 2 ), όπως τροποποιήθηκε από την απόφαση 80/920/ΕΟΚ ( 3 ), εξουσιοδότησε το Ηνωμένο Βασίλειο να προβεί σε ενδοκοινοτική επιτήρηση όσον αφορά τις εισαγωγές μπανανών του κωδικού ΣΟ ex 0803 00 10 καταγωγής ορισμένων  τρίτων χωρών εκτός των κρατών ΑΚΕ, και οι οποίες τίθενται σε ελεύθερη κυκλοφορία στα άλλα κράτη μέλη -  ότι η Επιτροπή, με την απόφαση 90/4/ΕΟΚ ( 4 ), παρέτεινε την προαναφερθείσα επιτήρηση μέχρι τις 31 Δεκεμβρίου 1990 - ότι η κυβέρνηση του Ηνωμένου Βασιελίου υπέβαλε αίτηση στην Επιτροπή, για εξουσιοδότηση να συνεχίσει την επιτήρηση μέχρι της 31 Δεκμβρίου  1991 -  ότι οι συνθήκες που οδήγησαν την Επιτροπή στην υιοθέτηση της απόφασης 80/776/ΕΟΚ εξακολουθούν να υφίστανται, ειδικά η ανάγκη εξασφάλισης της αποτελεσματικότητας των μέτρων εμπορικής πολιτικής τα οποία το Ηνωμένο Βασίλειο πρέπει να εκτελέσει όσον αφορά  τις εισαγωγές μπανανών, καταγωγής ορισμένων τρίτων χωρών, για να εκπληρώσει τις προϋποθέσεις του πρωτοκόλλου αριθ . 4 της σύμβασης της Λομέ -  ότι, υπ' αυτές τις συνθήκες, θα πρέπει να δοθεί εξουσιοδότηση στο Ηνωμένο Βασίλειο να συνεχίσει την ενδοκοινοτική επιτήρηση των εισαγωγών των εν λόγω προϊόντων σχετικά με τις τρίτες χώρες που περιλαμβάνονται στο παράρτημα αυτής της απόφασης,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :     Άρθρο 1   Η περίοδος ισχύος της απόφασης 80/776/ΕΟΚ, παρατείνεται μέχρι τις 31 Δεκεμβρίου 1991 σχετικά με τις ενδοκοινοτικές εισαγωγές νωπών μπανανών, προέλευσης τρίτων χωρών, που περιλαμβάνονται στο παράρτημα .   Άρθρο 2   Η παρούσα απόφαση απευθύνεται στο Ηνωμένο Βασίλειο .    Βρυξέλλες, 17 Δεκεμβρίου 1990 .  Για την Επιτροπή   Frans ANDRIESSEN   Αντιπρόεδρος   ( 1 ) ΕΕ αριθ . L 238 της 21 . 8 . 1987, σ . 26 . ( 2 )  ΕΕ αριθ . L 224 της 27 . 8 . 1980, σ . 15 . ( 3 )  ΕΕ αριθ . L 261 της 4 . 10 . 1980, σ . 19 . ( 4 )  ΕΕ αριθ . L 2 της 5 . 1 . 1990, σ . 30 .    ΠΑΡΑΡΤΗΜΑ  Τρίτες χώρες καταγωγής που προβλέπει το άρθρο 1  Βολιβία, Καναδάς, Κολομβία, Κόστα Ρίκα, Κούβα, Ελ Σαλβαδόρ, Εκουαντόρ, Ηνωμένες Πολιτείες της Αμερικής, Γουατεμάλα, Νικαράγουα, Παναμάς, Φιλιππίνες, Βενεζουέλα, Ονδούρα και Μεξικό